ข้อบัญญัติองค์การบริหารส่วนตำบลป่าโมงข้อบัญญัติองค์การบริหารส่วนตำบลป่าโมงเรื่องการจำหน่ายสินค้าในที่หรือทางสาธารณะพ.ศ. ๒๕๖๐[๑] โดยที่เป็นการสมควรตราข้อบัญญัติองค์การบริหารส่วนตำบลป่าโมงว่าด้วยการจำหน่ายสินค้าในที่หรือทางสาธารณะอาศัยอำนาจตามความในมาตรา๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ ประกอบกับมาตรา ๔๓ มาตรา ๕๔ มาตรา ๕๕ มาตรา ๕๘ มาตรา ๖๓ และมาตรา ๖๕แห่งพระราชบัญญัติการสาธารณสุข พ.ศ. ๒๕๓๕ องค์การบริหารส่วนตำบลป่าโมงโดยความเห็นชอบจากสภาองค์การบริหารส่วนตำบลป่าโมงและนายอำเภอเดชอุดมจึงตราข้อบัญญัติไว้ ดังต่อไปนี้ข้อ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลป่าโมงเรื่อง การจำหน่ายสินค้าในที่หรือทางสาธารณะ พ.ศ. ๒๕๖๐ข้อ๒ ข้อบัญญัตินี้ให้ใช้บังคับในเขตองค์การบริหารส่วนตำบลป่าโมงนับแต่วันถัดจากวันที่ได้ปิดประกาศไว้โดยเปิดเผยณ ที่ทำการองค์การบริหารส่วนตำบลป่าโมงแล้วเจ็ดวันข้อ๓ บรรดากฎ ข้อบัญญัติ ระเบียบหรือคำสั่งอื่นใดในส่วนที่ได้ตราไว้แล้วในข้อบัญญัตินี้หรือซึ่งขัดหรือแย้งกับข้อบัญญัตินี้ให้ใช้ข้อบัญญัตินี้แทนข้อ๔ ในข้อบัญญัตินี้ที่หรือทางสาธารณะ หมายความว่าสถานที่หรือทางซึ่งมิใช่เป็นของเอกชน และประชาชนสามารถใช้ประโยชน์หรือใช้สัญจรได้การจำหน่ายโดยลักษณะวิธีการจัดวางสินค้าในที่หนึ่งที่ใดเป็นปกติในที่หรือทางสาธารณะ หมายความว่า การจำหน่ายสินค้าในที่หรือทางสาธารณะในลักษณะของแผงลอยหรือลักษณะอื่นในทำนองเดียวกันเร่ขาย หมายความว่าการจำหน่ายสินค้าในที่หรือทางสาธารณะ โดยมิได้จัดวางอยู่ในที่หนึ่งที่ใดเป็นปกติไม่ว่าจะเป็นทางบกหรือทางนํ้าเร่ขายประเภทที่ ๑ คือ ตลาดเร่ หมายความว่าที่ซึ่งจัดไว้ริมถนนสาธารณะ หรือที่สาธารณะ รวมตลอดถึงแคร่ แท่น โต๊ะ แผง เสื่อพื้นดิน เพื่อจำหน่ายสินค้าประเภทเนื้อสัตว์ผักผลไม้ หรืออาหารอันสภาพเป็นของสดประกอบหรือปรุงแล้ว หรือของเสียง่าย ทั้งนี้ไม่ว่าจะมีการจำหน่ายสินค้าประเภทอื่นด้วยหรือไม่ก็ตาม โดยดำเนินกิจการชั่วคราวหรือเป็นครั้งคราว หรือตามวันที่กำหนดเร่ขายประเภทที่ ๒ คือรถเร่ หมายความว่า การเร่ขายที่ไม่เข้าลักษณะประเภทที่ ๑ มีลักษณะการขายที่ต้องใช้ยานพาหนะที่อาศัยเครื่องยนต์หรือไม่อาศัยเครื่องยนต์เป็นส่วนประกอบเพื่อจำหน่ายสินค้าประเภทเนื้อสัตว์ ผักผลไม้ หรืออาหารอันสภาพเป็นของสดประกอบหรือปรุงแล้วหรือของเสียง่าย ทั้งนี้ไม่ว่าจะมีการจำหน่ายสินค้าประเภทอื่นด้วยหรือไม่ก็ตามโดยมีการเคลื่อนย้ายจากจุดหนึ่งไปสู่จุดหนึ่ง ซึ่งอาจจะใช้เส้นทางเดิมหรือไม่ก็ตามสินค้า หมายความว่าข้าวของและวัสดุทุกชนิดที่สามารถนำมาขาย จำหน่ายได้ เช่น น้ำดื่ม อาหาร เครื่องใช้ฯลฯ ทั้งนี้ ต้องไม่เป็นสิ่งของที่ผิดกฎหมายองค์การบริหารส่วนตำบล หมายความว่าองค์การบริหารส่วนตำบลป่าโมงเจ้าพนักงานท้องถิ่น หมายความว่านายกองค์การบริหารส่วนตำบลป่าโมงเจ้าพนักงานสาธารณสุข หมายความว่า เจ้าพนักงานซึ่งได้รับการแต่งตั้งจากรัฐมนตรีว่าการกระทรวงสาธารณสุขให้ปฏิบัติหน้าที่ตามพระราชบัญญัติการสาธารณสุขพ.ศ. ๒๕๓๕ข้อ๕ ให้นายกองค์การบริหารส่วนตำบลป่าโมงเป็นผู้รักษาการตามข้อบัญญัตินี้และให้มีอำนาจออกระเบียบประกาศ หรือคำสั่ง เพื่อปฏิบัติการให้เป็นไปตามข้อบัญญัตินี้หมวด ๑การจำหน่ายสินค้าในที่หรือทางสาธารณะ ข้อ๖ การจำหน่ายสินค้าในที่หรือทางสาธารณะผู้จำหน่ายและผู้ช่วยจำหน่ายสินค้า ต้องปฏิบัติ ดังต่อไปนี้(๑)ต้องจำหน่ายสินค้าในบริเวณที่องค์การบริหารส่วนตำบลป่าโมงได้ประกาศกำหนดและไม่จำหน่ายสินค้าในบริเวณที่องค์การบริหารส่วนตำบลป่าโมงประกาศห้าม(๒)แต่งกายสะอาด สุภาพเรียบร้อย(๓)จัดวางสิ่งของให้เป็นระเบียบเรียบร้อย ไม่ยื่นลํ้าบริเวณที่กำหนด ร่มหรือผ้าใบบังแดดรวมทั้งตัวผู้จำหน่ายและผู้ซื้อต้องไม่ล้ำลงมาในผิวจราจร(๔)แผงสำหรับวางขาย เช่น แคร่ แท่น โต๊ะ ต้องทำด้วยวัสดุแข็งแรง มีขนาดและความสูงจากพื้นไม่น้อยกว่า ๖๐ เซนติเมตรตามที่องค์การบริหารส่วนตำบลป่าโมงกำหนด(๕)รักษาความสะอาดบริเวณที่จำหน่ายสินค้าอยู่เสมอทั้งในระหว่างการทำการค้าและหลังจากเลิกการค้าแล้ว(๖)จัดให้มีภาชนะรองรับมูลฝอยที่ถูกต้องด้วยสุขลักษณะไว้ให้เพียงพอ(๗)ให้จัดวางสินค้าที่จำหน่ายบนแผงหรือจัดวางในลักษณะอื่นตามที่องค์การบริหารส่วนตำบลกำหนด(๘)ห้ามพาด ติดตั้งวางแผงสินค้าเกาะเกี่ยวสายไฟฟ้า หลอดไฟฟ้าหรืออุปกรณ์เกี่ยวกับการขายรวมตลอดถึงการตอกตะปูผูกเชือกหรือยึดสิ่งหนึ่งสิ่งใดกับดอกไม้ หรือต้นไม้ โดยเด็ดขาด(๙)ห้ามใช้เครื่องกำเนิดไฟฟ้าที่ใช้เครื่องยนต์เสียงดัง(๑๐)ห้ามใช้เครื่องขยายเสียงหรือวิทยุเทป หรือกระทำการโดยวิธีอื่นใดที่ก่อให้เกิดเสียงดังจนเกิดเหตุเดือดร้อนรำคาญแก่ผู้อื่น(๑๑)ห้ามนำรถยนต์ รถจักรยานยนต์ หรือล้อเลื่อนไปจอดบนทางเท้าเพื่อจำหน่ายสินค้า(๑๒)หลังจากเลิกทำการค้าต้องเก็บวัสดุอุปกรณ์ที่ใช้ในการประกอบการค้าออกจากบริเวณที่ตามที่องค์การบริหารส่วนตำบลป่าโมงได้ประกาศกำหนด(๑๓)หยุดการประกอบการค้าในกรณีมีเหตุพิเศษ เพื่อประโยชน์ของทางราชการตามที่องค์การบริหารส่วนตำบลป่าโมงกำหนด(๑๔)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นหรือผู้ซึ่งได้รับแต่งตั้งจากพนักงานท้องถิ่น รวมทั้งระเบียบ ประกาศข้อบัญญัติและคำสั่งขององค์การบริหารส่วนตำบลป่าโมงข้อ๗ การจำหน่ายสินค้าประเภทอาหารในที่หรือทางสาธารณะผู้จำหน่ายและผู้ช่วยจำหน่ายต้องปฏิบัติ ดังต่อไปนี้(๑)ปฏิบัติตามที่กำหนดไว้ในข้อ ๖ (๑) - (๑๔)(๒) แต่งกายด้วยเสื้อผ้าที่มีแขนและสวมเสื้อผ้าที่สะอาดเรียบร้อย รวมทั้งสวมรองเท้าขณะเตรียม ทำ ประกอบ ปรุงหรือจำหน่ายอาหาร(๓)ตัดเล็บมือให้สั้น ถ้ามีบาดแผล บาดเจ็บ ถูกลวกด้วยความร้อนหรือระคายเคืองผิวหนังหรือนิ้วมือต้องปิดบาดแผลให้เรียบร้อย(๔)ไม่สูบบุหรี่ ขบเคี้ยว รับประทานอาหาร ในขณะเตรียม ทำ ประกอบ ปรุงหรือจำหน่ายอาหาร หรือไม่ไอจามรดอาหาร(๕) ที่เตรียม ทำ ประกอบ ปรุง และวางแผงจำหน่ายอาหารต้องสูงจากพื้นอย่างน้อย ๖๐เซนติเมตร(๖)การจำหน่ายอาหารที่ต้องมีการล้างภาชนะอุปกรณ์จะต้องมีที่ล้างภาชนะอุปกรณ์และวางสูงจากพื้นที่อย่างน้อย๖๐ เซนติเมตร และต้องไม่ถ่ายเทน้ำล้างภาชนะที่มีเศษอาหารลงพื้นหรือลงสู่ท่อระบายนํ้าสาธารณะ(๗)รักษาเครื่องมือเครื่องใช้อุปกรณ์ต่าง ๆ ที่ใช้ในการจำหน่ายอาหารให้สะอาดและใช้การได้ดีอยู่เสมอ(๘)ให้ปกปิดอาหาร เครื่องปรุงอาหาร ภาชนะใส่อาหาร เครื่องมือ เครื่องใช้สำหรับประกอบอาหารด้วยอุปกรณ์ที่สามารถป้องกันฝุ่นละออง แมลงวัน และสัตว์ซึ่งเป็นพาหะนำโรครวมทั้งดูแลรักษาให้สะอาด(๙)ใช้น้ำสะอาดในการทำ ประกอบ ปรุง แช่ ล้างอาหาร ภาชนะ เครื่องใช้และปฏิบัติให้ถูกสุขลักษณะ(๑๐)ใช้วัสดุ ภาชนะ อุปกรณ์ ที่สะอาดปลอดภัยสำหรับใส่ หรือเตรียม ทำ ประกอบปรุงและจำหน่ายอาหาร(๑๑)จัดให้มีที่รองรับมูลฝอยที่ถูกสุขลักษณะไว้ให้เพียงพอ และไม่ถ่ายเททิ้งลงในท่อระบายน้ำหรือทางสาธารณะ(๑๒)จัดให้มีการป้องกันอันตรายต่อสุขภาพรวมทั้งป้องกันไม่ให้เกิดเหตุรำคาญเนื่องจากการจำหน่าย เตรียม ทำ ประกอบ ปรุงและเก็บอาหาร(๑๓)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่นหรือผู้ซึ่งได้รับแต่งตั้งจากเจ้าพนักงานท้องถิ่น รวมทั้งระเบียบ ประกาศข้อบัญญัติ และคำสั่งขององค์การบริหารส่วนตำบลป่าโมงข้อ๘ การเร่ขายสินค้าในที่หรือทางสาธารณะผู้จำหน่ายและผู้ช่วยจำหน่ายต้องปฏิบัติ ดังต่อไปนี้(๑)จำหน่ายสินค้าในบริเวณที่อนุญาตให้จำหน่ายได้ และไม่จำหน่ายสินค้าบริเวณที่ห้ามจำหน่าย(๒)ต้องแต่งกายสะอาด สุภาพเรียบร้อย(๓)มูลฝอยจากการเร่ขาย ห้ามทิ้งลงในที่หรือทางสาธารณะ(๔)ในขณะที่เร่ขายสินค้า ห้ามใช้เครื่องเสียงหรือเปิดวิทยุเทปหรือส่งเสียงดังจนเกิดเหตุเดือดร้อนรำคาญแก่ผู้อื่น(๕)หยุดการประกอบการค้าในกรณีมีเหตุพิเศษ เพื่อประโยชน์ของทางราชการตามที่องค์การบริหารส่วนตำบลป่าโมงกำหนด(๖)ห้ามนำรถยนต์ รถจักรยานยนต์ หรือล้อเลื่อนไปจอดบนทางเท้าเพื่อขายสินค้า(๗)ปฏิบัติการอื่นใดเกี่ยวด้วยสุขลักษณะ ตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่น หรือผู้ซึ่งได้รับแต่งตั้งจากเจ้าพนักงานท้องถิ่นรวมทั้งระเบียบ ประกาศ ข้อบัญญัติ และคำสั่งขององค์การบริหารส่วนตำบลป่าโมงข้อ๙ การเร่ขายสินค้าประเภทอาหารในที่หรือทางสาธารณะผู้จำหน่ายและผู้ช่วยจำหน่ายจะต้องปฏิบัติ ดังต่อไปนี้(๑)ปฏิบัติตามที่กำหนดไว้ในข้อ ๘ (๑) - (๗)(๒)อาหารที่เร่ขายต้องสะอาด ปลอดภัย(๓)ใช้วัสดุ ภาชนะ หรือหีบห่อที่สะอาด ปลอดภัยสำหรับใส่อาหาร(๔)จัดอาหารแยกตามประเภทของสินค้าให้เป็นระเบียบ(๕)แต่งกายด้วยเสื้อผ้าที่สะอาดเรียบร้อย และสวมรองเท้าขณะทำการเร่ขายอาหาร(๖)ไม่สูบบุหรี่ หรือไอจามรดบนอาหารในขณะขาย(๗)ปฏิบัติการอื่นใดเกี่ยวด้วยสุขลักษณะตามคำแนะนำของเจ้าพนักงานสาธารณสุขและคำสั่งของเจ้าพนักงานท้องถิ่น หรือผู้ซึ่งได้รับแต่งตั้งจากเจ้าพนักงานท้องถิ่นรวมทั้งระเบียบ ประกาศ ข้อบัญญัติ และคำสั่งขององค์การบริหารส่วนตำบลป่าโมงข้อ๑๐ ห้ามผู้จำหน่ายและผู้ช่วยจำหน่ายประกอบกิจการเมื่อมีเหตุควรเชื่อว่าตนเป็นโรคติดต่อที่ระบุไว้เมื่อเจ้าพนักงานสาธารณสุข หรือแพทย์ได้ตรวจปรากฏว่าตนเป็นพาหะของโรค และได้รับแจ้งตามหนังสือว่าเป็นพาหะของโรคติดต่อซึ่งระบุไว้ดังต่อไปนี้ คือ(๑)วัณโรค(๒)อหิวาตกโรค(๓)ไข้ไทฟอยด์(๔)โรคบิด(๕)ไข้สุกใส(๖)โรคคางทูม(๗)โรคเรื้อน(๘)โรคผิวหนังที่น่ารังเกียจ(๙)โรคตับอักเสบที่เกิดจากไวรัส(๑๐)โรคอื่น ๆ ตามที่ทางราชการกำหนดหมวด ๒การขออนุญาตและการออกใบอนุญาต ข้อ๑๑ ห้ามผู้ใดจำหน่ายสินค้าในที่หรือทางสาธารณะไม่ว่าจะเป็นการจำหน่ายโดยลักษณะวิธีการจัดวางสินค้าในที่หนึ่งที่ใดเป็นปกติหรือเร่ขายเว้นแต่จะได้รับอนุญาตจากเจ้าพนักงานท้องถิ่นข้อ๑๒ ผู้ขอรับใบอนุญาตและผู้ช่วยจำหน่ายในที่หรือทางสาธารณะต้องอยู่ภายใต้เงื่อนไขดังต่อไปนี้(๑)ต้องไม่เป็นโรคติดต่อหรือพาหะของโรคติดต่อตามที่กำหนดไว้ในข้อ ๑๐(๒)เงื่อนไขอื่นตามที่องค์การบริหารส่วนตำบลป่าโมงกำหนดข้อ๑๓ ถ้าปรากฏว่าผู้จำหน่ายสินค้าในที่หรือทางสาธารณะผู้ใดเป็นโรคติดต่อหรือเป็นพาหะของโรคติดต่อที่ระบุไว้ในข้อ ๑๐ ซึ่งเจ้าพนักงานสาธารณสุขเห็นว่าถ้าอนุญาตให้จำหน่ายสินค้าในที่หรือทางสาธารณะต่อไปจะก่อให้เกิดอันตรายอย่างร้ายแรงต่อสุขภาพของประชาชนให้เจ้าพนักงานท้องถิ่นมีอำนาจสั่งเพิกถอนใบอนุญาตของผู้นั้นเสียข้อ๑๔ ผู้ใดได้รับใบอนุญาตและผู้ช่วยจำหน่ายต้องจำหน่ายสินค้าในที่หรือทางสาธารณะตามเวลาที่องค์การบริหารส่วนตำบลป่าโมงกำหนดข้อ ๑๕ ผู้ใดจะขอรับใบอนุญาตจำหน่ายสินค้าหรือเร่ขายในที่หรือทางสาธารณะให้ยื่นคำขอตามแบบและเงื่อนไขพร้อมด้วยหลักฐานที่องค์การบริหารส่วนตำบลป่าโมงกำหนดและถ่ายรูปหน้าตรงครึ่งตัวไม่สวมหมวก ไม่สวมแว่นตาดำ ขนาด ๑ x ๑ นิ้วจำนวน ๒ รูป และสำหรับผู้ช่วยจำหน่าย ขนาด ๑ x ๑ นิ้ว จำนวน๒ รูป เพื่อติดไว้ที่คำขอและใบอนุญาตฉบับละ ๑ รูปข้อ๑๖ เมื่อเจ้าพนักงานท้องถิ่น ได้ตรวจสอบความถูกต้องและความสมบูรณ์ของคำขออนุญาตแล้วปรากฏว่าถูกต้องตามหลักเกณฑ์ วิธีการและเงื่อนไขที่กำหนดไว้ให้ออกใบอนุญาตหรือมีหนังสือแจ้งคำสั่งไม่อนุญาตพร้อมด้วยเหตุผลให้ผู้ขออนุญาตทราบภายใน๓๐ วันนับแต่วันที่ได้รับคำขอถ้าปรากฏว่าคำขอดังกล่าวไม่ถูกต้องหรือไม่สมบูรณ์ให้เจ้าพนักงานท้องถิ่นรวบรวม ความไม่ถูกต้องหรือไม่สมบูรณ์ทั้งหมดแจ้งให้ผู้ขออนุญาตแก้ไขให้ถูกต้องและสมบูรณ์ในคราวเดียวกันและในกรณีจำเป็นที่ต้องส่งคืนคำขออนุญาตให้ส่งคืนคำขอพร้อมทั้งแจ้งความไม่ถูกต้องหรือความไม่สมบูรณ์ให้ทราบภายใน ๑๕ วันนับแต่วันที่ได้รับคำขอในกรณีที่มีเหตุจำเป็นที่เจ้าพนักงานท้องถิ่นไม่อาจออกใบอนุญาตหรือยังไม่อาจมีคำสั่งไม่อนุญาตได้ภายในกำหนดตามวรรคหนึ่งให้ขยายเวลาออกไปได้อีกไม่เกิน ๒ ครั้ง ครั้งละไม่เกิน ๑๕ วันแต่ต้องมีหนังสือแจ้งการขยายเวลาและเหตุจำเป็นแต่ละครั้งให้ผู้ขออนุญาตทราบก่อนสิ้นกำหนดตามวรรคหนึ่งหรือตามที่ได้ขยายเวลาไว้แล้วนั้นแล้วแต่กรณีข้อ๑๗ ผู้ได้รับใบอนุญาตต้องชำระค่าธรรมเนียมการออกใบอนุญาตต่อเจ้าพนักงานท้องถิ่นในวันที่มารับใบอนุญาตตามอัตราท้ายข้อบัญญัตินี้ข้อ๑๘ ในขณะทำการจำหน่ายสินค้าหรือเร่ขายสินค้าในที่หรือทางสาธารณะผู้ได้รับใบอนุญาตต้องจำหน่ายสินค้าหรือเร่ขายสินค้าตามประเภทสินค้า และลักษณะการจำหน่ายสินค้าในที่หรือทางสาธารณะที่ได้รับอนุญาตผู้ได้รับใบอนุญาตและผู้ช่วยจำหน่ายสินค้าในที่หรือทางสาธารณะต้องแสดงใบอนุญาตไว้โดยเปิดเผยและเห็นได้ง่าย ณ สถานที่ประกอบกิจการตลอดเวลาที่จำหน่ายสินค้าข้อ๑๙ ใบอนุญาตฉบับหนึ่งให้ใช้ได้เฉพาะผู้ได้รับใบอนุญาตและผู้ช่วยจำหน่ายสินค้าในที่หรือทางสาธารณะซึ่งระบุไว้ในใบอนุญาตไม่เกินหนึ่งคนและห้ามไม่ให้โอนใบอนุญาตข้อ ๒๐ เมื่อผู้รับใบอนุญาตประสงค์จะขอต่ออายุใบอนุญาตให้จำหน่ายสินค้าหรือเร่ขายสินค้าในที่หรือทางสาธารณะให้ยื่นคำขอตามแบบและเงื่อนไขพร้อมด้วยหลักฐานที่องค์การบริหารส่วนตำบลป่าโมงกำหนดต่อเจ้าพนักงานท้องถิ่นภายใน๓๐ วันก่อนใบอนุญาตสิ้นอายุ เมื่อได้ยื่นคำขอพร้อมกับชำระค่าธรรมเนียมแล้วให้ประกอบกิจการต่อไปได้จนกว่าเจ้าพนักงานท้องถิ่นจะสั่งไม่ต่ออายุใบอนุญาตการพิจารณาต่อใบอนุญาตให้ปฏิบัติตามข้อ๑๖ หากมิได้ชำระค่าธรรมเนียมภายในระยะเวลาที่กำหนดตามวรรคหนึ่งจะต้องชำระค่าปรับเพิ่มขึ้นอีกร้อยละ ๒๐ของจำนวนค่าธรรมเนียมที่ค้างชำระเว้นแต่ผู้ได้รับใบอนุญาตได้บอกเลิกกิจการนั้นก่อนถึงกำหนดเวลาชำระค่าธรรมเนียมถ้าผู้จำหน่ายสินค้าหรือเร่ขายสินค้าค้างชำระค่าธรรมเนียมติดต่อกันเกินกว่า ๒ครั้งเจ้าพนักงานท้องถิ่นมีอำนาจสั่งให้ผู้นั้นหยุดดำเนินกิจการไว้จนกว่าจะได้เสียค่าธรรมเนียมและค่าปรับจนครบจำนวนข้อ๒๑ ใบอนุญาตให้มีอายุหนึ่งปีนับแต่วันที่ออกใบอนุญาตข้อ ๒๒ เมื่อผู้รับใบอนุญาตไม่ประสงค์จะประกอบกิจการต่อไปให้ยื่นคำขอบอกเลิกการกิจการต่อเจ้าพนักงานท้องถิ่นก่อนถึงกำหนดเสียค่าธรรมเนียมตามข้อบัญญัตินี้ข้อ๒๓ ผู้ได้รับใบอนุญาตประสงค์จะเปลี่ยนแปลงชนิดหรือประเภทสินค้าหรือลักษณะวิธีการจำหน่ายหรือสถานที่จัดวางสินค้าให้แตกต่างไปจากที่ระบุไว้ในใบอนุญาตหรือรายการอื่นใดให้ยื่นคำขอต่อเจ้าพนักงานท้องถิ่นและจะทำการเปลี่ยนแปลงได้เมื่อเจ้าพนักงานท้องถิ่นได้จดแจ้งการเปลี่ยนแปลงดังกล่าวไว้ในใบอนุญาตข้อ๒๔ หากปรากฏว่าใบอนุญาตสูญหายถูกทำลายหรือชำรุดในสาระสำคัญ ผู้รับใบอนุญาตจะต้องยื่นคำขอต่อเจ้าพนักงานท้องถิ่นเพื่อขอรับใบแทนใบอนุญาตภายใน ๑๕ วันนับแต่วันที่ได้ทราบถึงการสูญหาย ถูกทำลายหรือชำรุดในสาระสำคัญ แล้วแต่กรณีพร้อมหลักฐาน ดังต่อไปนี้(๑)เอกสารการแจ้งความต่อเจ้าหน้าที่ตำรวจ กรณีการสูญหายหรือถูกทำลาย(๒)ใบอนุญาตเดิม กรณีชำรุดในสาระสำคัญ(๓) รูปถ่ายของผู้ได้รับใบอนุญาตและผู้ช่วยจำหน่าย ขนาด ๑ x ๑ นิ้ว จำนวน ๒ รูปข้อ๒๕ การออกใบแทนใบอนุญาตให้แจ้งเจ้าพนักงานท้องถิ่นดำเนินการตามหลักเกณฑ์วิธีการและเงื่อนไข ดังต่อไปนี้(๑)ใบแทนใบอนุญาตให้ประทับตราสีแดง คำว่า ใบแทน กำกับไว้ด้วยและให้มีวัน เดือน ปี ที่ออกใบแทน พร้อมทั้งลงลายมือชื่อเจ้าพนักงานท้องถิ่นหรือผู้ที่ได้รับมอบหมายจากเจ้าพนักงานท้องถิ่นในใบแทนและต้นขั้วใบแทน(๒)บันทึกด้านหลังต้นขั้วใบอนุญาตเดิม ระบุสาเหตุการสูญหาย ถูกทำลายหรือชำรุดในสาระสำคัญของใบอนุญาตเดิม แล้วแต่กรณี และเล่มที่ เลขที่ ปี พ.ศ.ของใบแทนใบอนุญาตข้อ๒๖ เพื่อปฏิบัติให้เป็นไปตามพระราชบัญญัติการสาธารณสุขพ.ศ. ๒๕๓๕ และข้อบัญญัตินี้ให้เจ้าพนักงานท้องถิ่นหรือผู้ซึ่งได้รับการแต่งตั้งจากเจ้าพนักงานท้องถิ่นและเจ้าพนักงานสาธารณสุขมีอำนาจดังนี้(๑)มีหนังสือเรียกบุคคลใด ๆ มาให้ถ้อยคำหรือแจ้งข้อเท็จจริงหรือทำคำชี้แจงเป็นหนังสือให้ส่งเอกสารหลักฐานใด เพื่อตรวจสอบหรือเพื่อประกอบการพิจารณา(๒)เข้าไปในอาคารหรือสถานที่ใด ๆ ในระหว่างพระอาทิตย์ขึ้นและพระอาทิตย์ตกหรือในเวลาทำการเพื่อตรวจสอบหรือควบคุมให้เป็นไปตามข้อบัญญัตินี้หรือตามพระราชบัญญัติการสาธารณสุข พ.ศ. ๒๕๓๕ในการนี้ให้มีอำนาจสอบถามข้อเท็จจริงหรือเรียกหลักฐานที่เกี่ยวข้องจากเจ้าของหรือผู้ครอบครองอาคารหรือสถานที่นั้น(๓)แนะนำให้ผู้ได้รับใบอนุญาตปฏิบัติให้ถูกต้องตามเงื่อนไขใบอนุญาตตามข้อบัญญัตินี้หรือตามพระราชบัญญัติการสาธารณสุข พ.ศ. ๒๕๓๕(๔)ยึดหรืออายัดสิ่งของใด ๆ ที่อาจก่อให้เกิดอันตรายต่อสุขภาพของประชาชนเพื่อประโยชน์ในการดำเนินคดีหรือเพื่อนำไปทำลายในกรณีที่จำเป็น(๕)เก็บหรือนำสินค้าใด ๆที่สงสัยว่าจะไม่ถูกสุขลักษณะหรือก่อให้เกิดเหตุรำคาญจากอาคารหรือสถานที่ใด ๆเป็นปริมาณตามสมควรเป็นตัวอย่างในการตรวจสอบความจำเป็นได้ โดยไม่ต้องใช้เวลาข้อ๒๗ หากผู้จำหน่ายสินค้าหรือเร่ขายสินค้าปฏิบัติไม่ถูกต้องพระราชบัญญัติการสาธารณสุข พ.ศ. ๒๕๓๕ กฎกระทรวงหรือประกาศที่ออกตามพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้หรือคำสั่งของเจ้าพนักงานท้องถิ่นที่กำหนดไว้เกี่ยวกับการดำเนินการนั้นให้เจ้าพนักงานท้องถิ่นมีอำนาจสั่งให้ผู้นั้นแก้ไขหรือปรับปรุงให้ถูกต้องได้และถ้าผู้นั้นไม่แก้ไขหรือถ้าการจำหน่ายสินค้าหรือเร่ขายสินค้าจะก่อให้เกิดหรือมีเหตุอันสมควรสงสัยว่าจะเกิดอันตรายอย่างร้ายแรงต่อสุขภาพของประชาชนเจ้าพนักงานท้องถิ่นจะสั่งให้ผู้นั้นหยุดกิจการไว้ทันทีเป็นการชั่วคราวจนกว่าจะเป็นที่พอใจของเจ้าพนักงานท้องถิ่นว่าปราศจากอันตรายก็ได้คำสั่งดังกล่าวให้กำหนดระยะเวลาที่ต้องปฏิบัติตามคำสั่งไว้ไม่น้อยกว่า๗ วัน เว้นแต่เป็นคำสั่งให้หยุดดำเนินการทันทีข้อ ๒๘ ในกรณีเจ้าพนักงานสาธารณสุขตรวจพบเหตุที่ไม่ถูกต้องหรือมีการกระทำการใด ๆฝ่าฝืนพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้ในอันที่จะมีผลระทบต่อสภาวะความเป็นอยู่ที่เหมาะสมกับการดำรงชีพของประชาชนหรือจะเป็นอันตรายอย่างร้ายแรงต่อสุขภาพของประชาชนเป็นส่วนรวมซึ่งสมควรจะดำเนินการแก้ไขโดยเร่งด่วนให้เจ้าพนักงานสาธารณสุขมีอำนาจออกคำสั่งให้ผู้กระทำการไม่ถูกต้องหรือฝ่าฝืนดังกล่าวแก้ไขหรือระงับเหตุรำคาญนั้นหรือดำเนินการใด ๆ เพื่อแก้ไขหรือระงับข้อ๒๙ ถ้าผู้รับใบอนุญาตไม่ปฏิบัติหรือปฏิบัติไม่ถูกต้องตามพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตนั้นเจ้าพนักงานท้องถิ่นมีอำนาจสั่งพักใช้ใบอนุญาตได้ไม่เกิน๑๕ วันข้อ๓๐ เจ้าพนักงานท้องถิ่นมีอำนาจออกคำสั่งเพิกถอนใบอนุญาตเมื่อปรากฏว่าผู้รับใบอนุญาต(๑)ถูกสั่งพักใช้ใบอนุญาตตั้งแต่ ๒ ครั้งขึ้นไปและมีเหตุที่จะต้องถูกสั่งพักใช้ใบอนุญาตอีก(๒)ต้องคำพิพากษาถึงที่สุดว่าได้กระทำความผิดตามพระราชบัญญัติการสาธารณสุข พ.ศ. ๒๕๓๕(๓)ไม่ปฏิบัติหรือปฏิบัติไม่ถูกต้องตามพระราชบัญญัติการสาธารณสุข พ.ศ. ๒๕๓๕กฎกระทรวงที่ออกตามพระราชบัญญัติการสาธารณสุข พ.ศ. ๒๕๓๕ หรือข้อบัญญัตินี้หรือเงื่อนไขที่ระบุไว้ในใบอนุญาตในเรื่องที่กำหนดไว้เกี่ยวกับการประกอบกิจการตามที่ได้รับใบอนุญาตและการไม่ปฏิบัติหรือปฏิบัติไม่ถูกต้องนั้นก่อให้เกิดอันตรายร้ายแรงต่อสุขภาพของประชาชนหรือมีผลกระทบต่อสภาวะความเป็นอยู่ที่เหมาะสมกับการดำรงชีพของประชาชนข้อ๓๑ คำสั่งของเจ้าพนักงานท้องถิ่นตามข้อ๒๐ ให้ผู้จำหน่ายสินค้าในที่หรือทางสาธารณะหยุดจำหน่ายสินค้า คำสั่งพักใช้ใบอนุญาตและคำสั่งเพิกถอนใบอนุญาตให้ทำเป็นหนังสือแจ้งให้ผู้จำหน่ายสินค้าหรือผู้รับใบอนุญาตทราบแต่กรณีไม่พบตัวหรือไม่ยอมรับหนังสือดังกล่าวให้ส่งหนังสือทางไปรษณีย์ตอบรับหรือให้ปิดหนังสือไว้ในที่เปิดเผยเห็นได้ง่ายณ ภูมิลำเนาหรือสำนักงานทำการของผู้ต้องรับหนังสือและให้ถือว่าผู้นั้นได้รับทราบหนังสือตั้งแต่เวลาที่หนังสือนั้นไปถึงหรือวันปิดหนังสือ แล้วแต่กรณีข้อ๓๒ ผู้ถูกเพิกถอนใบอนุญาตจะขอรับใบอนุญาตสำหรับการประกอบกิจการที่ถูกเพิกถอนใบอนุญาตอีกไม่ได้จนกว่าจะพ้นกำหนด๑ ปี นับตั้งแต่วันที่สั่งเพิกถอนใบอนุญาตข้อ๓๓ ในกรณีที่เจ้าพนักงานท้องถิ่นมีคำสั่งตามข้อ๒๐ วรรคสอง ข้อ ๒๗ หรือคำสั่งไม่ออกใบอนุญาตตามข้อ ๑๖ หรือเพิกถอนใบอนุญาตตามข้อ๑๓ ข้อ ๓๐ หรือเมื่อเจ้าพนักงานสาธารณสุขมีคำสั่งตามข้อ ๒๘ให้เจ้าพนักงานท้องถิ่นพิจารณาตามที่เห็นสมควรการอุทธรณ์ตามวรรคหนึ่งไม่เป็นเหตุทุเลาการบังคับตามคำสั่งเว้นแต่รัฐมนตรีจะเห็นสมควรให้มีการทุเลาการบังคับตามคำสั่งนั้นไว้ชั่วคราวคำสั่งของรัฐมนตรีให้เป็นที่สุดหมวด ๓บทกำหนดโทษ ข้อ๓๔ ผู้รับใบอนุญาตใดไม่ปฏิบัติตามเงื่อนไขที่เจ้าพนักงานท้องถิ่นกำหนดไว้ในใบอนุญาตตามข้อ ๑๘ วรรคแรก มีความผิดตามมาตรา ๗๖แห่งพระราชบัญญัติการสาธารณสุข พ.ศ. ๒๕๓๕ข้อ๓๕ ผู้ใดฝ่าฝืนข้อ ๑๑หรือฝ่าฝืนประกาศของเจ้าพนักงานท้องถิ่นที่กำหนดบริเวณที่หรือทางสาธารณะหรือส่วนหนึ่งส่วนใดของพื้นที่ดังกล่าวเป็นเขตห้ามจำหน่ายหรือซื้อสินค้าโดยเด็ดขาดมีความผิดตามมาตรา ๗๗แห่งพระราชบัญญัติการสาธารณสุข พ.ศ. ๒๕๓๕ข้อ๓๖ ผู้ใดฝ่าฝืนประกาศของเจ้าพนักงานท้องถิ่นที่กำหนดบริเวณที่หรือทางสาธารณะหรือส่วนหนึ่งส่วนใดของพื้นที่ดังกล่าว เป็นเขตห้ามจำหน่ายสินค้าบางชนิดหรือบางประเภท หรือเป็นเขตห้ามจำหน่ายสินค้าตามกำหนดเวลา หรือเป็นเขตห้ามจำหน่ายสินค้าโดยวิธีการจำหน่ายโดยลักษณะใด ข้อ ๘ ข้อ ๙ ข้อ ๑๐ ข้อ ๑๒ ข้อ ๑๔ มีความผิดตามมาตรา๗๘ แห่งพระราชบัญญัติการสาธารณสุข พ.ศ. ๒๕๓๕ข้อ๓๗ ผู้ใดไม่ปฏิบัติตามหนังสือเรียกหรือไม่ยอมแจ้งข้อเท็จจริงหรือไม่ส่งเอกสาร หรือหลักฐาน หรือขัดขวางหรือไม่อำนวยความสะดวกในการปฏิบัติหน้าที่ของเจ้าพนักงานท้องถิ่นหรือผู้ซึ่งได้รับแต่งตั้งจากพนักงานท้องถิ่น หรือเจ้าพนักงานสาธารณสุขตามข้อ ๒๖มีความผิดตามมาตรา ๗๙ แห่งพระราชบัญญัติการสาธารณสุข พ.ศ. ๒๕๓๕ข้อ๓๘ ผู้ดำเนินกิจการผู้ใดดำเนินกิจการในระหว่างที่มีคำสั่งของเจ้าพนักงานท้องถิ่นให้หยุดดำเนินการหรือไม่ปฏิบัติตามคำสั่งของเจ้าพนักงานท้องถิ่นตามข้อ ๒๗ ข้อ ๒๐วรรคสอง โดยไม่มีเหตุหรือข้อแก้ตัวอันสมควร มีความผิดตามมาตรา ๘๐แห่งพระราชบัญญัติการสาธารณสุข พ.ศ. ๒๕๓๕ข้อ๓๙ ผู้ใดไม่ปฏิบัติตามคำสั่งของเจ้าพนักงานสาธารณสุขตามข้อ๒๘ โดยไม่มีเหตุหรือข้อแก้ตัวอันสมควรหรือขัดขวางการปฏิบัติหน้าที่ของเจ้าพนักงานสาธารณสุข มีความผิดตาม มาตรา ๘๑แห่งพระราชบัญญัติการสาธารณสุข พ.ศ. ๒๕๓๕ข้อ ๔๐ ผู้รับใบอนุญาตผู้ใดฝ่าฝืนข้อ๑๘ วรรคสอง ข้อ ๒๔ มีความผิดตามมาตรา ๘๓ แห่งพระราชบัญญัติการสาธารณสุขพ.ศ. ๒๕๓๕ข้อ๔๑ ผู้รับใบอนุญาตผู้ใดดำเนินการในระหว่างถูกพักใช้ใบอนุญาตมีความผิดตามมาตรา ๘๔ แห่งพระราชบัญญัติการสาธารณสุข พ.ศ. ๒๕๓๕ประกาศ ณ วันที่ ๒๐มีนาคม พ.ศ. ๒๕๖๐แก้ว ยิ่งวงค์นายกองค์การบริหารส่วนตำบลป่าโมง[เอกสารแนบท้าย]๑.บัญชีอัตราค่าธรรมเนียมท้ายข้อบัญญัติองค์การบริหารส่วนตำบลป่าโมง เรื่องการจำหน่ายสินค้าในที่หรือทางสาธารณะ พ.ศ. ๒๕๖๐๒.คำขอรับใบอนุญาต/ต่ออายุใบอนุญาตเป็นเป็นผู้จำหน่ายสินค้าในที่หรือทางสาธารณะ๓.ใบอนุญาตจำหน่ายสินค้าในที่สาธารณะหรือทางสาธารณะ๔.คำขอรับใบแทนใบอนุญาตจำหน่ายสินค้าในที่หรือทางสาธารณะหรือเร่ขายสินค้าในที่หรือทางสาธารณะ(ดูข้อมูลจากภาพกฎหมาย)ปวันวิทย์/ภวรรณตรี/จัดทำ๑๙ กันยายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๒๕ ง/หน้า ๑๘๘/๑๔ กันยายน ๒๕๖๐